CELEX: 62013CN0277
Language: el
Date: 2013-05-21 00:00:00
Title: Υπόθεση C-277/13: Προσφυγή της 21ης Μαΐου 2013 — Ευρωπαϊκή Επιτροπή κατά Πορτογαλικής Δημοκρατίας

10.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 233/2
            
         Προσφυγή της 21ης Μαΐου 2013 — Ευρωπαϊκή Επιτροπή κατά Πορτογαλικής Δημοκρατίας
   (Υπόθεση C-277/13)
   2013/C 233/02
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: P. Guerra e Andrade και F.W. Bulst, agentes)
   
      Καθής: Πορτογαλική Δημοκρατία
   
      Αιτήματα της προσφεύγουσας
   
   Η Ευρωπαϊκή Επιτροπή ζητεί από το Δικαστήριο:
   
               —
            
            
               Να διαπιστώσει ότι παραλείποντας να λάβει τα αναγκαία μέτρα για την διοργάνωση διαδικασίας επιλογής παρεχόντων υπηρεσίες εδάφους, εργασίες στον διάδρομο, και διακίνηση φορτίου και ταχυδρομείου στους αερολιμένες της Λισαβόνας, του Πόρτο και του Φάρο, κατά το άρθρο 11 της οδηγίας 96/67/ΕΚ (1), το πορτογαλικό Δημόσιο δεν συμμορφώθηκε προς το άρθρο 11 της οδηγίας 96/67/ΕΚ του Συμβουλίου, της 15ης Οκτωβρίου 1996 σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας.
            
         
               —
            
            
               Να καταδικάσει την Πορτογαλική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   Παραλείποντας να απελευθερώσει την αγορά υπηρεσιών εδάφους μέσω της διοργανώσεως διαδικασία επιλογής παρεχόντων υπηρεσίες, το πορτογαλικό Δημόσιο ενήργησε κατά τρόπο αντίθετο προς το δίκαιο της Ένωσης.
   Δεδομένου ότι ο αριθμός των παρεχόντων υπηρεσίες εδάφους, εργασίες στον διάδρομο, και διακίνηση φορτίου και ταχυδρομείου στους αερολιμένες της Λισαβόνας, του Πόρτο και του Φάρο είναι περιορισμένος, το πορτογαλικό Δημόσιο όφειλε να διοργανώσει διαδικασία επιλογής κατά το άρθρο 11 της οδηγίας 96/67/ΕΚ. Η διαδικασία έπρεπε επίσης να διοργανωθεί κατόπιν διαβουλεύσεων με την επιτροπή χρηστών αερολιμένα. Επιπλέον, κατά το άρθρο 11, παράγραφος 1, στοιχείο δ', της οδηγίας 96/67/ΕΚ, οι παρέχοντες υπηρεσίες πρέπει να επιλέγονται για επτά έτη το πολύ.
   
      (1)  ΕΕ 1996 L 272, σ. 36.